Izziņa par atzinumos sniegtajiem iebildumiem

|  |
| --- |
| Grozījums Ministru kabineta 2014.gada 30.septembra noteikumos Nr.576 “Būvniecības valsts kontroles biroja nolikums” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 06.11.2019.-04.12.2019. |
| Saskaņošanas dalībnieki | Tieslietu ministrija, Finanšu ministrija, Satiksmes ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Tirdzniecības un rūpniecības kamera |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekts | **Tieslietu ministrijas 03.10.2019. iebildums:**“1. Projektā paredzēts papildināt Būvniecības valsts kontroles biroja (turpmāk – Birojs) funkcijas (uzdevumus) ar enerģētikas politikas īstenošanu. Tā kā Birojs ir izveidots ar likumu (Būvniecības likuma 6.1 pants), tad projekts – Ministru kabineta noteikumi – nevar mainīt Biroja pamatfunkcijas. Līdz ar to projektā paredzētais regulējums nav atbalstāms, kamēr nav izdarīti grozījumi attiecīgajos likumos, kas nosaka Biroja pamatfunkcijas.Saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā, kad likumprojekts pieņemts Saeimā.Šobrīd norit likumprojektu "Grozījumi Enerģētikas likumā", "Grozījumi Energoefektivitātes likumā", "Grozījumi Elektroenerģijas tirgus likumā" un "Grozījumi likumā "Par zemes dzīlēm"" saskaņošanas process un tie vēl nav atbalstīti Ministru kabinetā. Tomēr ir plānots, ka minētie likumprojekti tiks virzīti valsts budžeta likumprojektu paketē un pieņemti divos lasījumos. Ievērojot minēto, lūdzam precizēto projektu nosūtīt atkārtotai saskaņošanai vismaz pēc tam, kad visi attiecīgie likumprojekti būs pieņemti pirmajā lasījumā, un projektu virzīt izskatīšanai Ministru kabineta sēdē pēc likumprojektu pieņemšanas otrajā lasījumā.” | **Ņemts vērā**Noteikumu projekts tiek virzīts izskatīšanai Ministru kabinetā pēc tam, kad saistītie likumprojekti ir izskatīti Ministru kabinetā un pieņemti Saeimā otrajā lasījumā.Likumprojekti “Grozījumi Enerģētikas likumā”, “Grozījumi Energoefektivitātes likumā”, “Grozījumi Elektroenerģijas tirgus likumā” un “Grozījumi likumā “Par zemes dzīlēm”” tika izskatīti Ministru kabineta 2019. gada 8. oktobra sēdē un pieņemti Saeimā otrajā lasījumā 2019. gada 14. novembrī. | - |
| 2. | Noteikumu projekts | **Tieslietu ministrijas 03.10.2019. iebildums:**“2. Aicinām precizēt projektu un aiz projekta nosaukuma iekļaut norādi, uz kāda likuma pamata projekts sagatavots (Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 97. punkts).” | **Ņemts vērā** | Noteikumu projekts papildināts aiz noteikumu projekta nosaukuma ar norādi šādā redakcijā:“*Izdoti saskaņā ar* [*Valsts pārvaldes iekārtas likuma*](https://likumi.lv/ta/id/63545-valsts-parvaldes-iekartas-likums) [*16. panta*](https://likumi.lv/ta/id/63545-valsts-parvaldes-iekartas-likums#p16) *pirmo daļu*” |
| 3. | Noteikumu projekta 1.2. apakšpunkts:“1.2. Svītrot 3.3. apakšpunktu.” | **Finanšu ministrijas 07.10.2019. iebildums:**“1. Noteikumu projekta 1.2. apakšpunkts paredz svītrot Ministru kabineta 2014. gada 30. septembra noteikumu Nr.576 “Būvniecības valsts kontroles biroja nolikums” (turpmāk - Nolikums) 3.3.apakšpunktu. Nolikuma 3. punktā ir noteiktas Būvniecības valsts kontroles biroja (turpmāk – BVKB) funkcijas. Nolikuma 3.3. apakšpunkts paredz, ka BVKV funkcija ir organizēt būvprojektu un būvju ekspertīzi, ja būvniecības pasūtītājs ir publisko tiesību juridiskā persona vai tās institūcija vai ja starp būvniecības procesa dalībniekiem ir strīds un nepieciešams neatkarīgas būvprojekta vai būves ekspertīzes atzinums. Lūdzam Anotāciju papildināt ar skaidrojumu, kādēļ Nolikuma 3.3. apakšpunktā minētās normas tiek svītrotas, kā arī būtu nepieciešams papildināt ar informāciju, kam tiek nodota minētā funkcija, proti, veikt būvprojektu un būvju ekspertīzi.”**Tieslietu ministrijas 13.11.2019. iebildums:**“1.1. Saistībā ar projekta 1.2. apakšpunktā paredzēto grozījumu projekta anotācijā norādīts: "BVKB pienākumu organizēt būvprojektu un būvju ekspertīzi un gadījumus, kad tas veicams, nosaka Būvniecības likuma 6.1 panta pirmās daļas ceturtais apakšpunkts. Tas nozīmē, ka likumdevējs ir izvēlējies pats noregulēt šo jautājumu, un deleģētās likumdošanas ietvaros šā jautājumu regulēšana vairs nav pieļaujama, ja vien nav konstatējams nepārprotams likumdevēja pilnvarojums." Piekrītot, ka projektā nav pārrakstāms likumā ietvertais regulējums, tomēr tas neliedz norādīt Būvniecības valsts kontroles biroja (pamat)funkcijas un uzdevumus. Līdz ar to grozāmo noteikumu projekta 3.3. apakšpunktu varētu arī precizēt. Turklāt, ievērojot projekta anotācijā norādīto skaidrojumu, būtu svītrojamas arī citas Ministru kabineta 2014. gada 30. septembra noteikumos Nr. 576 "Būvniecības valsts kontroles biroja nolikums" šobrīd ietvertās vienības.” | **Ņemts vērā**Noteikumu projekta punkts ir svītrots.**Ņemts vērā**Noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā.Noteikumu projekta 1.3. apakšpunktā izteikts precizētais Ministru kabineta 2014. gada 30. septembra noteikumu Nr. 576 “Būvniecības valsts kontroles biroja nolikums” 3. punkts. | - |
| 3. | Noteikumu projekta 1.4. un 1.6. apakšpunkts:“1.4. Papildināt noteikumus ar 3.14. apakšpunktu šādā redakcijā:“3.14. nodrošināt enerģētikas politikas īstenošanu:3.14.1. valsts atbalsta mehānisma elektroenerģijas ražošanai no atjaunojamiem energoresursiem vai koģenerācijā nosacījumu izpildes uzraudzību un kontroli;3.14.2. elektroenerģijas ražošanas jaudu palielināšanas vai jaunu ražošanas iekārtu ieviešanas pieteikumu administrēšanu;3.14.3. elektroenerģijas izcelsmes apliecinājumu sistēmas administrēšanu;3.14.4. valsts atbalsta energoietilpīgiem apstrādes rūpniecības uzņēmumiem administrēšanu;3.14.5. elektroenerģijas aizsargātā lietotāja tirdzniecības pakalpojuma sniegšanas nodrošināšanu;3.14.6. energoefektivitātes jautājumu administrēšanu;3.14.7. degvielas tirgus uzraudzību un kontroli;3.14.8. degvielas piegādātāju uzraudzību un kontroli attiecībā uz atjaunojamo energoresursu realizēšanas pienākuma nosacījumu izpildi;3.14.9. veikt Centrālās krājumu uzturēšanas struktūras funkcijas saskaņā ar Enerģētikas likuma 72.1 panta prasībām – nodrošināt valsts naftas produktu rezervju pakalpojumu;3.14.10. ogļūdeņražu meklēšanas, ogļūdeņražu izpētes un ieguves licenču administrēšanu.1.6. Papildināt noteikumus ar 4.11., 4.12., 4.13., 4.14., 4.15., 4.16., 4.17., 4.18., 4.19., 4.20., 4.21., 4.22., 4.23., 4.24., 4.25., 4.26. un 4.27. apakšpunktu šādā redakcijā:“4.11. pārbauda komersantu, kas saņem valsts atbalstu elektroenerģijas ražošanai no atjaunojamiem energoresursiem vai koģenerācijā, atbilstību nosacījumiem valsts atbalsta saņemšanai, tostarp izskata komersantu iesniegumus, izsaka brīdinājumus un pieņem lēmumus, kā arī izskata iesniegumus un sūdzības par normatīvo aktu pārkāpumiem valsts atbalsta saņemšanai;4.12. izskata komersantu iesniegumus un pieņem lēmumus par valsts atbalsta piešķiršanu attiecībā uz samazinātu līdzdalību obligātā iepirkuma komponentes izmaksu segšanā;4.13. nodrošina energoefektivitātes mērķu sasniegšanas monitoringu, t.sk. izstrādā un uztur energoefektivitātes monitoringa sistēmu un uzskaita tajā ziņoto enerģijas ietaupījumu, kā arī izveido un uztur to valsts tiešās pārvaldes iestāžu īpašumā esošo un izmantoto ēku sarakstu, kuras neatbilst energoefektivitātes jomu regulējošajos normatīvajos aktos noteiktajām minimālajām energoefektivitātes prasībām, lai nodrošinātu valsts ēku ikgadējās 3 % platības atjaunošanas mērķa sasniegšanu;4.14. administrē energoefektivitātes pienākumu shēmu;4.15. izstrādā un uztur enerģijas ietaupījumu katalogu;4.16. uzrauga energopārvaldības sistēmas ieviešanas pienākuma izpildi valsts iestādēs un pašvaldībās;4.17. slēdz brīvprātīgās vienošanās ar komersantus pārstāvošām organizācijām, komersantiem un pašvaldībām par energoefektivitātes uzlabošanu, pārrauga to izpildi, izveido un uztur brīvprātīgo vienošanos reģistru;4.18. uztur uzņēmumu energoauditu pārskatu reģistru un administrē iesniegtos pārskatus;4.19. izstrādā un uztur energoefektivitātes pakalpojumu sniedzēju reģistru;4.20. nodrošina lielo elektroenerģijas patērētāju un lielo uzņēmumu obligāto energoauditu un energopārvaldības pienākumu izpildes kontroli un ziņojumu par veiktajiem pasākumiem apkopošanu;4.21. organizē degvielas paraugu ievākšanu un to pārbaudi akreditētā laboratorijā, pārbauda degvielas atbilstību apliecinošos dokumentus, sagatavo degvielas kvalitātes pārskatu un iesniedz to Eiropas vides informācijas un novērojumu tīklā (EIONET), kā arī informē par to Eiropas Komisiju;4.22. pieņem lēmumus par administratīvo sodu uzlikšanu, kad degvielas kvalitāte neatbilst normatīvo aktu prasībām; 4.23. pārbauda degvielas piegādātājus, uz kuriem attiecināms atjaunojamo energoresursu realizēšanas pienākums, tostarp izskata degvielas piegādātāju iesniegtos gada pārskatus un izvērtē to atbilstību normatīvo aktu prasībām, izsaka brīdinājumus un pieņem lēmumus;4.24. organizē iepirkumu drošības rezervju pakalpojumam valsts naftas produktu drošības rezervju izveidei un administrē šo pakalpojumu;4.25. izsniedz, reģistrē, atceļ vai aptur licences ogļūdeņražu meklēšanai, izpētei un ieguvei, veic komersantu uzraudzību, tai skaitā pārbaudes, izskata iesniegumus no komersantiem;4.26. administrē valsts nodevu par reģistrācijas darbībām būvkomersantu reģistrā, valsts nodevu par naftas produktu drošības rezervju uzturēšanu, energoefektivitātes nodevu un enerģētikas nozares valsts atbalsta sistēmas darbības regulēšanas nodevu;4.27. veic citus normatīvajos aktos noteiktos uzdevumus.”” | **Tieslietu ministrijas 03.10.2019. iebildums:**“3. Saskaņā ar Valsts pārvaldes iekārtas likuma 16. panta otrās daļas 3. punktu nolikumā norāda iestādes funkcijas, uzdevumus un kompetenci. Vienlaikus jāievēro, ka projektā nav pieļaujams pārrakstīt likumos un Ministru kabineta noteikumos ietverto regulējumu (Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunkts). Ja likumā ir noteiktas tiešās pārvaldes iestādes funkcijas, nolikumā norāda funkcijas, kuras tai ir papildus attiecīgajā likumā noteiktajām funkcijām. Tātad, ja iestādes funkcijas ir noteiktas likumā, tās nav nepieciešams pārrakstīt projektā, bet var atsaukties uz attiecīgo likumu, kurā funkcija ir minēta (*Normatīvo aktu projektu izstrādes rokasgrāmata, https://tai.mk.gov.lv/book/1/chapter/119*). Līdzīga pieeja ievērojama arī attiecībā uz uzdevumiem un Biroja tiesībām. Jebkurā gadījumā Biroja uzdevuma vai tiesību īstenošanas tiesiskais pamats attiecībā pret privātpersonām būs attiecīgais likums, nevis projektā ietvertais regulējums. Neskatoties uz projekta izteikto detalizāciju, projekta 1.6. apakšpunktā paredzētie uzdevumi nav precīzi un nav izsmeļoši. Piemēram, projekta 1.6. apakšpunktā paredzēts, ka Birojs "pieņem lēmumus par administratīvo sodu uzlikšanu, kad degvielas kvalitāte neatbilst normatīvo aktu prasībām". Ja Biroja amatpersonas veic administratīvā pārkāpuma procesu, tad tas nav vienīgais uzdevums administratīvā pārkāpuma procesā un nav arī vienīgais lēmums, kas var skart personas pamattiesības. Turklāt projektā lietotā terminoloģija nav saskaņota ar Administratīvās atbildības likumu (šā likuma 151. pantā minēts lēmums par soda piemērošanu).Ievērojot minēto, lūdzam precizēt projekta 1.4. un 1.6. apakšpunktu, tos iespējami vispārinot un izvairoties no nepamatotas likumos un Ministru kabineta noteikumos ietvertās Biroja kompetences detalizētas atkārtošanas projektā.”**Finanšu ministrijas 07.10.2019. iebildums:**“2. Ņemot vērā, ka noteikumu projekts paredz daļu Ekonomikas ministrijas funkciju nodošanu BVKB un gan Ekonomikas ministrija, gan BVKB pieņem lēmumus, kas saistīti ar atbalsta piešķiršanu, bet no noteikumu projekta nav skaidrs, vai kādā no valsts atbalsta pasākumiem BVKB būs kvalificējams kā valsts atbalsta sniedzējs, lūdzam pārskatīt un precizēt noteikumu projekta 1.6. apakšpunktā iekļautos BVKB uzdevumus, tajā skaitā noteikumu projekta 1.6. apakšpunktā iekļauto 4.12. apakšpunktu, kas uzdod BVKB izskatīt komersantu iesniegumus un pieņemt lēmumus par valsts atbalsta piešķiršanu attiecībā uz samazinātu līdzdalību obligātā iepirkuma komponentes izmaksu segšanā, kā arī noteikumu projekta 1.6. apakšpunktā iekļauto 4.17. un 4.20. apakšpunktu, kurā norādīts, ka BVKB slēdz vienošanās ar komersantiem energoefektivitātes uzlabošanai.”**Finanšu ministrijas 07.10.2019. iebildums:**“3. Ņemot vērā Ekonomikas ministrijas sagatavotos precizējumus Saeimas 2.lasījumā apstiprinātajai Elektroenerģijas tirgus likuma (turpmāk – likums) grozījumu redakcijai, kur cita starpā tiek noteikti Ministru kabineta noteiktās atbildīgās iestādes (ar to domājot BVKB) uzdevumi, tai skaitā, kādā tā pārtrauc atbalsta izmaksu un pieņem lēmumu par tiesību atcelšanu, kas piešķirtas saskaņā ar likuma 28., 28.1, 29. vai 30.pantu vai likuma pārejas noteikumu 52.punktu, kā arī, kādā tā organizē to elektroenerģijas ražotāju, kuri izmanto likuma 28., 28.1, 29. vai 30.pantā vai likuma pārejas noteikumu 52.punktā minētās tiesības, darbības uzraudzību un kontroli, nodrošinot pārkompensācijas novēršanu, atbalsta apturēšanu pārkāpumu gadījumā un nepamatoti izmaksātā atbalsta atgūšanu, lūdzam šajā kontekstā pārskatīt noteikumu projektā ietvertās BVKB funkcijas un salāgot tās ar virzītajiem grozījumiem Elektroenerģijas tirgus likumā.”**Finanšu ministrijas 07.10.2019. iebildums:**“4. Ar noteikumu projekta 1.6. apakšpunktu tiek papildināts Nolikums ar 4.11. apakšpunktu, kas uzdod BVKB pārbaudīt komersanta, kas saņem valsts atbalstu elektroenerģijas ražošanai no atjaunojamiem energoresursiem vai koģenerācijā, atbilstību nosacījumiem valsts atbalsta saņemšanai. Lūdzam precizēt noteikumu projekta 1.6. apakšpunktā iekļauto noteikumu 4.11.apakšpunktu, jo no šobrīd esošās redakcijas nav skaidrs, kurā brīdī BVKB veic komersanta pārbaudi atbilstoši valsts atbalsta nosacījumiem, proti, vai tas ir pirms valsts atbalsta saņemšanas un BVKB būs valsts atbalsta sniedzējs, vai BVKB tikai veiks uzraudzības funkciju valsts atbalsta saņemšanas gaitā.”’**Tieslietu ministrijas 13.11.2019. iebildums:**“1.2. Lielāka uzmanība pievēršama funkciju un uzdevumu nošķiršanai. Šobrīd nav saprotams, kādi kritēriji ir izmantoti, lai nošķirtu Ministru kabineta 2014. gada 30. septembra noteikumos Nr. 576 "Būvniecības valsts kontroles biroja nolikums" 3. un 4. punktā iekļaujamo regulējumu.Piemēram, likumprojektā "Grozījumi Enerģētikas likumā" (448/Lp13) paredzēts, ka Būvniecības valsts kontroles birojs pilda Centrālās krājumu uzturēšanas struktūras (CKUS) funkcijas. Projektā minētā "funkcija" ir norādīta kā viens no uzdevumiem.Tāpat saskatāma krasa atšķirība starp projekta 1.5. apakšpunktā minētās funkcijas vārdisko izteiksmi un citām Ministru kabineta 2014. gada 30. septembra noteikumu Nr. 576 "Būvniecības valsts kontroles biroja nolikums" 3. punktā norādītajām funkcijām.Valsts pārvaldes funkcija un valsts pārvaldes uzdevums nav sinonīmi (tas izriet arī no Valsts pārvaldes iekārtas likuma 9. panta). Šo jēdzienu savstarpējā saistība ir sarežģīta. Valsts pārvaldes funkcija apvieno vairākus saturiskā ziņā saistītus uzdevumus, tomēr valsts pārvaldes uzdevums var pastāvēt arī atsevišķi, ārpus kādas konkrētas funkcijas. Funkcijas un uzdevumi parasti tiek uzskaitīti vienkopus attiecīgās iestādes nolikumā vai arī likumā, ja iestāde ir nodibināta uz likuma pamata. Tomēr visai bieži atsevišķa funkcija vai uzdevums var būt minēts kādā citā likumā, un tad ir visai grūti secināt, vai atsevišķā darbība uzskatāma par funkciju vai par uzdevumu. Šādā gadījumā atzīts, ka lietderīgi ir vadīties no apsvēruma, ka uzdevums ir tāda darbība, kas no tiesisko seku viedokļa ir nedalāma, viena darbība (*plašāk sk.: Smiltēna A., Bloma I. Tiesību akta projekta ietekmes sākotnējā izvērtēšana. Metodiskie norādījumi/rokasgrāmata. [B.v.]: Valsts kanceleja, 2014, 86.-87.lpp.*).Ļoti vispārīgā līmenī iestādes pamatfunkcijas ir norādītas Ministru kabineta 2010. gada 14. decembra ieteikumu Nr. 2 "Valsts pārvaldes iestādes struktūras izveidošanas kārtība" 16. punktā. Būvniecības jomā vispārīgāks uzskaitījums ir minēts Būvniecības likuma 6. panta septītajā daļā.” | **Ņemts vērā**Noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā.**Ņemts vērā**Ievērojot Tieslietu ministrijas izteiktos iebildumus, noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā.**Ņemts vērā**Ievērojot Tieslietu ministrijas izteiktos iebildumus, noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā.**Ņemts vērā**Ievērojot Tieslietu ministrijas izteiktos iebildumus, noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā.**Ņemts vērā**Noteikumu projekts precizēts, vispārinot tajā izteiktās normas un izvairoties no nepamatotas likumos un Ministru kabineta noteikumos ietvertās Būvniecības valsts kontroles biroja kompetences detalizētas atkārtošanas un dublēšanas noteikumu projektā. | Noteikumu projekta 1.3. un 1.4. apakšpunkts:“1.3. izteikt 3. punktu šādā redakcijā:“3. Birojs īsteno noteiktu būvdarbu valsts kontroli un uzraudzību, administrē enerģētikas politiku, kā arī īsteno citas Būvniecības likumā, Enerģētikas likumā, Energoefektivitātes likumā, Elektroenerģijas tirgus likumā, Biodegvielas likumā, likumā “Par atbilstības novērtēšanu”, likumā “Par zemes dzīlēm” un citos normatīvajos aktos noteiktās funkcijas un uzdevumus.”;1.4. svītrot 4. punktu;” |
| 4. | Noteikumu projekta 1.9. apakšpunkts:“1.9. Papildināt noteikumus ar 11.1 punktu šādā redakcijā:“11.1 Biroja amatpersonas veic administratīvā pārkāpuma procesu atbilstoši biroja kompetencei.”” | **Tieslietu ministrijas 03.10.2019. iebildums:**“4. Projekta 1.9. apakšpunktā paredzēts, ka Biroja amatpersonas veic administratīvā pārkāpuma procesu atbilstoši Biroja kompetencei. Minētais regulējums izriet no Administratīvās atbildības likuma 115. panta pirmās daļas 1. punkta un attiecīgajiem nozares likumiem. Šajā gadījumā nav arī paredzēts nekāds īpašs kompetences sadalījums starp iestādes amatpersonām.Līdz ar to lūdzam izvērtēt projekta 1.9. apakšpunktā paredzētā regulējuma mērķi un precizēt regulējumu, ietverot skaidrojumu projekta anotācijā, vai arī svītrot projekta 1.9. apakšpunktu.” | **Ņemts vērā**Noteikumu projekta punkts ir svītrots. | - |
| 5. | Anotācija | **Tieslietu ministrijas 03.10.2019. iebildums:**“5. Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 11.1 punktu, ja saistībā ar projektu nepieciešams izdarīt grozījumus arī citos hierarhiski tāda paša līmeņa tiesību aktos, ministrija var sagatavot apvienoto anotāciju vairākiem tiesību aktiem (izņemot likumprojektus), ja tiem ir vienāds pamatojums. Apvienotās anotācijas ir izvēles iespēja, nevis obligāta prasība. Līdz ar to ikvienā gadījumā jāizvērtē to lietderība, tostarp ievērojot arī iespējamos iebildumus par daļu no savstarpēji saistītiem projektiem. Tām jābūt arī pārskatāmām un viegli uztveramām (*Izmaiņas Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība". Valsts kanceleja: apmācību semināra materiāli, 2017. gada 13.–14. decembris, 6. lpp.*). Apvienoto anotāciju raksta par vienāda veida grozījumiem ar identisku pamatojumu. Līdz ar to, ja projektā ir ietverti grozījumi, kas nav citos saistītajos Ministru kabineta noteikumu grozījumu projektos, nepieciešams sagatavot atsevišķu projekta anotāciju.Projekts nav tikai redakcionāla rakstura grozījumi (piemēram, iestādes nosaukuma maiņa) un tas nesatur citiem saistītajiem Ministru kabineta noteikumu projektiem identiskus grozījumus ar vienādu pamatojumu (piemēram, Biroja struktūras un amatpersonu kompetences regulējums). Piemēram, projekta anotācijā nepieciešams skaidrot un pamatot projekta 1.8. apakšpunktā paredzētā regulējuma atbilstību Ministru kabineta 2010. gada 14. decembra ieteikumiem Nr. 2 "Valsts pārvaldes iestādes struktūras izveidošanas kārtība". Līdz ar to lūdzam sagatavot atsevišķu projekta anotāciju. Vienlaikus precizējama projekta anotācijas IV sadaļa. Kā saistītie tiesību akti nav norādāmi likumprojekti, bet tos varētu minēt, piemēram, kā citu informāciju (projekta anotācijas IV sadaļas 3. punkts). Tāpat būs nepieciešami arī grozījumi Būvniecības likumā, precizējot Biroja nosaukumu. Iestādes nosaukums nevar būt maldinošs, neatbilst tās darbības jomām. Tādējādi lūdzam ietvert skaidrojumu arī par Biroja nosaukuma maiņu.”**Tieslietu ministrijas 13.11.2019. iebildums:**“2. Lūdzam precizēt projekta anotācijas I sadaļas 2. punktu. Ja tiek gatavoti grozījumi normatīvajā aktā, anotācijā ir jāapraksta katra grozījumu saturiskā bloka mērķis un būtība. Tas palīdz izsekot līdzi grozījumu gaitai un atsevišķos gadījumos arī ļauj vieglāk identificēt iepriekš pieļautās kļūdas, ja grozījumu rezultātā problēma tomēr nav novērsta un turpina pastāvēt (*Smiltēna A., Bloma I. Tiesību akta projekta ietekmes sākotnējā izvērtēšana. Metodiskie norādījumi/rokasgrāmata. [B.v.]: Valsts kanceleja, 2014, 17. lpp.*). Ietverot projektā jaunu iestādes uzdevumu, nepieciešams norādīt tā normatīvo pamatojumu un aprakstošu skaidrojumu par uzdevuma saturu (*sal. sk., piemēram, Ministru kabineta 2017. gada 16. augusta noteikumu Nr. 474 "Tieslietu ministrijas nolikums" projekta anotāciju*). Ne tikai projekta saskaņošanas laikā ir sarežģīti pārliecināties par projekta atbilstību likumiem, bet arī jebkuram interesantam turpmāk nebūs vienkārši sameklēt iestādes uzdevumam atbilstošu normatīvo aktu.Piemēram, likumprojektā "Grozījumi likumā "Par zemes dzīlēm" (451/Lp13) otrajam lasījumam komisijas atbalstītajā redakcijā vairs nav tieši norādīts, ka Būvniecības valsts kontroles birojs izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves kontroli. Līdz ar to šādu uzdevumu norāde projektā prasa atbilstošu skaidrojumu. Tāpat projekta anotācijā ietvertais skaidrojums par projekta 1.8. apakšpunktā paredzēto grozījumu neatklāj tā būtību un atbilstību Ministru kabineta 2010. gada 14. decembra ieteikumu Nr. 2 "Valsts pārvaldes iestādes struktūras izveidošanas kārtība" 14. un 15. punktam. Projekta anotācijā nav pamatojuma paredzētajam projekta spēkā stāšanās laikam. Ievērojot anotācijā norādīto, ka tiks mainīts iestādes nosaukums, aicinām izvērtēt pašreizējā projekta nepieciešamību.” | **Ņemts vērā**Anotācijas I. sadaļas 2. punktā ir saturiski skaidrota katra noteikumu projektā ietvertā grozījuma būtība.**Ņemts vērā**Anotācijas I. sadaļas 2. punktā ir saturiski skaidrota katra noteikumu projektā ietvertā grozījuma būtība. | Sagatavota atsevišķa noteikumu projekta anotācija. |
| Līga Mičule |
| (par projektu atbildīgās amatpersonas vārds un uzvārds) |
| Vecākā eksperte |
| (amats) |
| 67013030 |
| (tālruņa un faksa numurs) |
| Liga.Micule@em.gov.lv |
| (e-pasta adrese) |